Р Е П У Б Л И К А С Р П С К А

СКУПШТИНА ОПШТИНЕ ХАН ПИЈЕСАК

Број: 01-022-104/23

Датум: 20.11.2023. године

На основу члана 39. и члана 82. став 2. Закона о локалној самоуправи („Службени гласник Републике Српске“, број 97/16, 36/19 и 61/21), и члана 37. Статута општине Хан Пијесак („Службени гласник општине Хан Пијесак“ бр. 10/17), Скупштина општине Хан Пијесак, на сједници одржаној дана 20.11.2023. године, донијела је

**О Д Л У К У**

**о одобравању средстава за економску подршку рањивим групама**

**на тржишту рада за 2024. годину**

**1. ОПШТЕ ОДРЕДБЕ**

**Члан 1.**

 Овом Одлуком утврђује се садржај, корисници, поступак, средства и начин додјеле средстава за економску подршку рањивим групама на тржишту рада за 2024. годину, која ће се реализовати по Каритасовој методологији/пројекта „СЕЛЛС“, Социо-економска одрживост и подршка локалном становништву Горње-дринске регије 2019 - 2023 (СЕЛЛС)“.

**Члан 2.**

 Одлука за економску подршку рањивим групам на тржишту рада за 2024. годину доноси се са циљем:

 - Пружања подршке социјално угроженим, рањивим категоријама становништва да покрену или побољшају економске активности (предузетничке, пољопривредне, занатске и др.);

 - Пружања помоћи постојећим предузетницима који желе проширити обим пословања, запослити социјално угрожене рањиве категорије са тржишта рада и тим повећати број запослених и побољшати социоекономску ситуацију ових категорија.

**2. КОРИСНИЦИ**

**Члан 3.**

 Корисници по овој Одлуци могу бити рањиве категорије становништва на тржишту рада, са подручја општине Хан Пијесак, физичка и правна лица са сједиштем на простору општине Хан Пијесак.

**Члан 4.**

 Право на учешће у програму подршке имају пунољетне особе које:

 - Желе унаприједити своју економску активност,

 - Физичка и правна лица који желе унаприједити пословање те допринијети развоју регије и новим запошљавањима.

С обзиром да је Хан Пијесак доминантно рурално подручје и да спада у категорију неразвијених општина, значајан проценат становништва припада рањивим категоријама, али ипак посебан акценат је на сљедећим:

 - Незапослене жене, без обзира на доб

 - Младе незапослене особе до 35 година

 - Незапослене особе са инвалидитетом

 - Домаћинства са једним родитељем (непотпуне породице са малољетном дјецом)

 - Домаћинства са више од 1 незапосленог члана

 - Припадници националних мањина

 - Повратничка популација и

 - Особе са Завода за запошљавање којима је преостало од 3-5 година за стицање права на пензију-

 - Теже запошљиве особе (старости између 50 и 65 година)

**3 СРЕДСТВА И НАЧИН РЕАЛИЗАЦИЈЕ ОДЛУКЕ**

**Члан 5.**

 Финансијска средства за реализацију Одлуке обезбједиће се из буџета општине Хан Пијесак у износу од 30.171 КМ. Додатна средства биће обезбјеђена од стране Каритаса Швајцарске и учешћем од стране корисника.

**Члан 6.**

 Средства ће се додијелити корисницима путем Јавног позива, у складу са критеријумима ове Одлукие и методологије Каритаса Швајцарске.

**Члан 7.**

 Предмет подршке, циљна група корисника подршке, критеријуми за учешће и додјелу средстава, начин додјеле подршке, јавни позив, именовање комисије, избор корисника, праћење реализације и рок дефинисаће се Правилником који ће донијети Начелник општине Хан Пијесак.

**Члан 8.**

 Ова Одлука ступа на снагу осмог дана од дана објављивања у „Службеном гласнику општине Хан Пијесак“.

ПРЕДСЈЕДНИК СКУПШТИНЕ ОПШТИНЕ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Кристина Стојановић, дипл. ек.)

**О б р а з л о ж е њ е**

**ПРАВНИ ОСНОВ:**

 Правни основ за доношење ове Одлуке је члан 39. и члан 82. став 2. Закона о локалној самоуправи („Службени гласник Републике Српске“, број 97/16, 36/19 и 6/21) ), и члана 37. Статута општине Хан Пијесак („Службени гласник општине Хан Пијесак“ бр. 10/17), којим је дефинисано да је Скупштина орган који између осталог усваја и Одлуке.

**РАЗЛОЗИ ЗА ДОНОШЕЊЕ ОДЛУКЕ:**

 Општина Хан Пијесак је једна од општина која има потписан Меморандум о разумијевању са Каритасом Швајцарске за реализацију пројекта „СЕЛЛС“ - Социо-економска одрживост и подршка локалном становништву Горње-дринске регије 2019-2023 („СЕЛЛС“). Меморандум је потписан у септембру 2023. године. У склопу овог пројекта развијена је методологија у складу са којом се кроз пројекат пласирају средства са циљем:

 Пружања подршке социјално угроженим, рањивим категоријама становништва да побољшају економске активности (предузетничке, пољопривредне, занатске и др.)

 Пружања помоћи постојећим предузетницима који желе проширити обим пословања и запослити социјално угрожене рањиве категорије са тржишта рада и тим повећати број запослених и побољшати социоекономску ситуацију ових категорија.